CELEX: 22004D0647
Language: et
Date: 2004-06-30 00:00:00
Title: 2004/647/EÜ: AKV-EÜ ministrite nõukogu otsus nr 2/2004, 30. juuni 2004, eksporditulu lühiajaliste kõikumiste rahastamistingimuste läbivaatamise kohta (AKV-EÜ koostöölepingu II lisa, allkirjastatud Cotonous)

22.9.2004   
            
            
               ET
            
            
               Euroopa Liidu Teataja
            
            
               L 297/18
            
         
      AKV-EÜ MINISTRITE NÕUKOGU OTSUS nr 2/2004,
   30. juuni 2004,
   eksporditulu lühiajaliste kõikumiste rahastamistingimuste läbivaatamise kohta (AKV-EÜ koostöölepingu II lisa, allkirjastatud Cotonous)
   (2004/647/EÜ)
   AKV-EÜ MINISTRITE NÕUKOGU,
   võttes arvesse 23. juunil 2000. aastal Cotonous allkirjastatud AKV-EÜ koostöölepingut, ja eriti selle artiklit 100,
   ning arvestades järgmist:
   
               (1)
            
            
               Lisatoetussüsteemi tähtsust eksporditulu ebakindlusest tuleneva kahjuliku mõju leevendamisel on rõhutatud 23. juunil 2000. aastal Cotonous allkirjastatud AKV-EÜ koostöölepingus.
            
         
               (2)
            
            
               Vastavalt AKV-EÜ koostöölepingu artikli 68 lõikele 3 tehakse AKV vähim arenenud, raskesti ligipääsetavatele ja saareriikidele soodustusi.
            
         
               (3)
            
            
               Kooskõlas lepingu II lisa artikliga 11 tuleb nimetatud lisa 3. peatükis esitatud eksporditulu lühiajaliste kõikumiste rahastamistingimuste sätted läbi vaadata hiljemalt kahe kohaldamisaasta möödudes ja seejärel ükskõik kumma lepinguosalise taotlusel.
            
         
               (4)
            
            
               On vaja tõhustada eksporditulu lühiajaliste kõikumiste rahastamissüsteemi toimimist ja tagada selle parem kooskõla eesmärkidega,
            
         ON VASTU VÕTNUD JÄRGMISE OTSUSE:
   Artikkel 1
   AKV-EÜ koostöölepingu II lisa artikli 9 lõige 1asendatakse järgmisega.
   
      “1.   Lisavahendite saamise eeldused on järgmised:
      
                  a)
               
               
                  tulu kaupade ekspordist väheneb 10 % (AKV vähim arenenud, raskesti ligipääsetavate ja saareriikide korral 2 %), võrreldes kohaldamisaastale eelnenud nelja-aastase ajavahemiku esimese kolme aasta tulu aritmeetilise keskmisega;
                  või
                  tulu kõikide põllumajandus- või mäetööstustoodete ekspordist väheneb 10 % (AKV vähim arenenud, raskesti ligipääsevate või saareriikide korral 2 %), võrreldes kohaldamisaastale eelnenud nelja-aastase ajavahemiku esimese kolme aasta tulu aritmeetilise keskmisega nende riikide korral, kus põllumajandus- või mäetööstustoodete eksporditulu moodustab rohkem kui 40 % kaupade ekspordist saadavast kogutulust; ja
               
            
                  b)
               
               
                  avaliku sektori eelarvepuudujääk on 2 % suurem, kui kõnealuseks aastaks on ette nähtud või järgmiseks aastaks kavandatud.”
               
            
   Artikkel 2
   Käesolev otsus jõustub selle vastuvõtmise päeval.
   
      Brüssel, 30. juuni 2004
      
         
            AKV-EÜ ministrite nõukogu nimel
         
         
            volitatud AKV-EÜ suursaadikute komitee eesistuja
         
         J. OBIA